אין אונות היא מצב של תיפקוד לקוי הכולל מגוון סוגי הפרעות הפוגעות ביכולת לקיים יחסי מין. כאמור, הן אינן מהוות מצב רפואי ספציפי אחד, אלא הן מוגדרות כהפרעה בכל אחד משלבי הפעילות המינית הגברית או באחד ממרכיביה: בחשק המיני/ליבידו, בעוררות המינית, בזקפה, באורגזמה ובשפיכת הזרע. בעבר היה מקובל להשתמש לסירוגין במונחים אימפוטנציה (אין אונות) והפרעות בתפקוד המיני כדי לתאר את מכלול הבעיות הללו הקשורות לכל אחד משלבי הפעילות המינית (לרבות בעיות זקפה). אולם כיום המונח אימפוטנציה כמעט שאינו נמצא בשימוש רפואי, בגלל הקונוטציה השלילית שהוא עלול ליצור.